Nu er det ikke kun økonomiske og trafikale incitamenter, der har sikret Norge så mange elbiler ift. Danmark, for vi har også et ret godt økonomisk incitament her. Det er også noget så simpelt som at omtale elbiler i positive vendinger, i stedet for hele tiden at tale dem ned. FDMs magasin Motor har gennem mange år været særlig slem til kun at skrive om elbilernes mangler, i stedet for at skrive om dens fordele. Det har helt sikkert også påvirket danskernes lyst til at investere i en elbil.

Så opskriften er klar:
-sikre en stabil afgift, så det ikke går op og ned hele tiden
-lave trafikale incitamenter, som kan udfases over tid
-omtale elbilers positive sider hver gang de negative omtales
-og så skal medierne dobbelttjekke oplysninger inden de bringer en ny sensationshistorie.