"Må der herfra lyde en opfordring til Statsminister Mette Frederiksen (S) og Transportminister Benny Engelbrecht (S) om at sende en delegation til Norge for at finde ud af, præcis hvordan nordmændenes lyst til elbiler er blevet tændt – og hvordan den overføres til Danmark."

Delegation ikke nødvendigt. Hvordan de gør det er vist allerede offentligt kendt. Med indtil flere økonomiske fordele samt fordele i selve trafikken, såsom fri parkering, kørsel i busbaner og afgiftsfri kørsel og parkering flere steder, så er det næsten en no-brainer at købe elektrisk.

Men nu har Norge jo så også en god sjat oliepenge til at finansiere det hele, så lille DK kan desværre ikke lige kopiere modellen 1:1.

Men hvis Danmark kan finde måder at give elbiler trafikale fordele samt bedre økonomiske rammer (og samtidig skabe ro omkring det) uden at staten går fallit på det, så kan vi måske også snart se et boom i salg af elkøretøjer.